2020 — 2024-yillarda respublikada bolalar va oʻsmirlar sport maktablari, umumtaʼlim maktablarida sport obyektlarini qurish, rekonstruksiya qilish va kapital taʼmirlash hamda ularning moddiy-texnika bazasini mustahkamlash chora-tadbirlari toʻgʻrisida
(resolution, 2022-04-05)

Jamiyatimizda sogʻlom turmush tarzini shakllantirish, aholi, ayniqsa, yosh avlodning jismoniy tarbiya va sport bilan muntazam shugʻullanishi uchun zamon talablariga mos shart-sharoitlar hamda infratuzilmani yaratish, jismoniy tarbiya va sport bilan muntazam shugʻullanish orqali yoshlarda oʻz irodasi, kuchi, imkoniyatlariga boʻlgan ishonchni mustahkamlash, mardlik, vatanparvarlik va Vatanga sadoqat tuygʻularini kamol toptirish, shuningdek, yoshlar orasidan iqtidorli sportchilarni saralab olish ishlarini tizimli tashkil etish, mamlakatning xalqaro sport maydonlarida munosib ishtirok etishini taʼminlash va jismoniy tarbiya va sportni yanada rivojlantirishga yoʻnaltirilgan keng koʻlamli ishlar izchil amalga oshirilmoqda. Shu bilan birga, respublikamizning chekka hududlarida bolalar va oʻsmirlar sport maktablarining moddiy-texnika bazasi zamonaviy standartlarga asosan tashkil etilmaganligi, umumtaʼlim maktablarida sport infratuzilmasi toʻliq shakllantirilmaganligi, faoliyat yuritayotgan sport taʼlim muassasalarida tizimli muammolar va kamchiliklar saqlanib qolayotganligi mazkur jismoniy tarbiya va sport sohasini rivojlantirish sohasida davlat siyosatini samarali olib borish va mavjud sport komplekslari salohiyatidan toʻliq foydalanish imkoniyatini bermayapti. Xususan: birinchidan, mavjud bolalar va oʻsmirlar sport maktablarining soni oʻtgan davrlarda maqbullashtirilishi respublikamizda, ayniqsa, chekka hududlarda bolalar va aholini ommaviy sport bilan qamrab olishga oʻz salbiy taʼsirini koʻrsatmoqda; ikkinchidan, sport inshootlari mavjud talabdan va aholining real joylashishidan kelib chiqib joylashtirilmaganligi, aksariyat sport inshootlari infratuzilmasining jismonan va maʼnan eskirganligi, sport jihozlari bilan toʻliq taʼminlanmaganligi ularda amalga oshirilayotgan ishlarning natijadorligini toʻliq taʼminlamayapti; uchinchidan, xalqaro standartlarga javob beradigan loyihalash tizimi hamda sifatli mahalliy sport jihozlari va anjomlarini imkoniyatlardan kelib chiqib ishlab chiqarish yoʻlga qoʻyilmaganligi mazkur yoʻnalishdagi harakatlarni qoʻllab-quvvatlashning taʼsirchan mexanizmini joriy etish imkonini bermayapti; toʻrtinchidan, barpo etilayotgan sport inshootlarining loyihalari zamonaviy standartlarga muvofiq hamda mamlakat iqlim sharoiti inobatga olinmagan holda ishlab chiqilganligi, qurilish-montaj ishlarida mehnat sarfi va materiallar ortiqcha sarflanishiga, foydalanish davrida saqlash xarajatlari oshib ketishiga va qisqa muddatlarda taʼmirtalab ahvolga tushib qolishiga sabab boʻlmoqda; beshinchidan, umumtaʼlim maktablari sport zallari bilan toʻliq taʼminlanmaganligi jismoniy tarbiya oʻquv darslarini malakali oʻtkazishga, sport seksiyalari va toʻgaraklari faoliyatini muntazam ravishda tashkil etishga, oʻquvchilarning boʻsh vaqtlarini mazmunli oʻtkazishga imkoniyatni chegaralamoqda; oltinchidan, sport inshootlarining xalqaro standartlarga javob beradigan sifatli hamda zamonaviy sport jihozlari va anjomlari bilan taʼminlanmaganligi milliy terma jamoalar tarkibini yuqori malakali sportchilar bilan toʻldirish hamda sport zaxirasini shakllantirish ishlarini ortga surmoqda. 2017 ― 2021-yillarda Oʻzbekiston Respublikasini rivojlantirishning beshta ustuvor yoʻnalishi boʻyicha Harakatlar strategiyasi “Faol investitsiyalar va ijtimoiy rivojlanish yili”da amalga oshirilishiga oid Davlat dasturida hamda Oʻzbekiston Respublikasi Prezidentining 5 ta muhim tashabbusida belgilangan vazifalar ijrosini taʼminlash maqsadida Vazirlar Mahkamasi qaror qiladi: 1. Oʻzbekiston Respublikasi Jismoniy tarbiya va sport vazirligi tomonidan Xalq taʼlimi vazirligi, Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari bilan birgalikda ishlab chiqilgan quyidagilarni nazarda tutuvchi 2020 — 2024-yillarda respublikada bolalar va oʻsmirlar sport maktablari, umumtaʼlim maktablarida sport obyektlarini qurish, rekonstruksiya qilish va kapital taʼmirlash hamda ularning moddiy-texnika bazasini mustahkamlash davlat dasturining (keyingi oʻrinlarda Dastur deb ataladi): a) 2020 ― 2022-yillar mobaynida amalga oshiriladigan: bolalar va oʻsmirlar sport maktablarida quriladigan, rekonstruksiya qilinadigan va kapital taʼmirlanadigan sport obyektlarining asosiy parametrlari 1-ilovaga muvofiq; umumtaʼlim maktablarining zamonaviy sport zallarini qurish va rekonstruksiya qilishning asosiy parametrlari 2-ilovaga muvofiq tasdiqlansin; b) 2023-2024-yillar mobaynida amalga oshiriladigan chora-tadbirlarni tasdiqlash boʻyicha Oʻzbekiston Respublikasi Hukumatining qarori loyihasi 2022-yil 1-oktabrga qadar Vazirlar Mahkamasiga kiritilsin. 2. Quyidagilar Dasturning asosiy yoʻnalishlari etib belgilansin: aholining barcha qatlamlarini sport bilan muntazam ravishda shugʻullanishga jalb etish, yoshlar sport taʼlimi sifatini oshirish, barcha hududlarda, ayniqsa, qishloq va chekka hududlarda bolalar sporti obyektlari tarmogʻini kengaytirish orqali jismoniy tarbiya va sportni yanada rivojlantirish; yuksak maʼnaviyatli, keng dunyoqarashga ega boʻlgan fidoyi, vatanparvar yoshlarni tarbiyalash, ularning jismoniy tarbiya va sport bilan muntazam shugʻullanishi uchun shart-sharoitlar yaratish, aholi oʻrtasida sogʻlom turmush tarzini shakllantirish, yashash hududidan qatʼi nazar barcha oʻquvchi-yoshlarni ijtimoiy muhofaza qilish va iqtidorini qoʻllab-quvvatlash; jismoniy tarbiya va sport sohasining moddiy-texnika bazasini mustahkamlash, zamonaviy sport komplekslari qurish, ularni zamonaviy sport anjomlari bilan jihozlash, mazkur sohada xususiy sektorni rivojlantirish; xalqaro ilgʻor tajribadan foydalanib xorijiy mutaxassislar va tashkilotlarni jalb etgan holda yuqori tejamkorlik, innovatsion texnologiyalarga asoslangan loyihalash va qurilish-montaj ishlari tizimini joriy qilish; mavjud oʻquv-metodik, moddiy-texnik bazani har tomonlama mustahkamlash va takomillashtirish, taʼlim jarayoniga sportchilar tayyorlashning sifat jihatidan yangi darajasini taʼminlaydigan zamonaviy jihozlar va texnik vositalarni joriy etish. 3. Quyidagilar Dasturni moliyalashtirish manbalari etib belgilansin: a) bolalar va oʻsmirlar sport maktablarini: qurish, rekonstruksiya qilish va kapital taʼmirlash qismi boʻyicha ― Oʻzbekiston Respublikasining Investitsiya dasturi doirasida nazarda tutiladigan Oʻzbekiston Respublikasi Davlat budjeti mablagʻlari; jihozlash (qayta jihozlash) qismi boʻyicha ― Oʻzbekiston Respublikasi Davlat budjeti mablagʻlari; b) umumtaʼlim maktablarida zamonaviy sport zallarini qurish, rekonstruksiya qilish va ularning moddiy-texnika bazasini mustahkamlash qismi boʻyicha ― Oʻzbekiston Respublikasining Investitsiya dasturi doirasida Oʻzbekiston Respublikasi Davlat budjeti mablagʻlari; Qoraqalpogʻiston Respublikasi respublika budjeti, viloyatlar va Toshkent shahar hokimliklari mahalliy budjetlari mablagʻlari; xorijiy kreditlar va grantlar, yuridik va jismoniy shaxslarning homiylik xayriyalari, shuningdek, qonunchilik hujjatlarida taqiqlanmagan boshqa manbalar. 4. Quyidagilar: a) bolalar va oʻsmirlar sport maktablarini: qurish, rekonstruksiya qilish va kapital taʼmirlash ishlari boʻyicha buyurtmachi etib ― Oʻzbekiston Respublikasi Jismoniy tarbiya va sport vazirligi huzuridagi Sport obyektlari infratuzilmasini rivojlantirish boʻyicha injiniring kompaniyasi” davlat unitar korxonasi; jihozlash (qoʻshimcha jihozlash) boʻyicha buyurtmachi etib ― Oʻzbekiston Respublikasi Jismoniy tarbiya va sport vazirligi; b) umumtaʼlim maktablarida sport zallarini: qurish va rekonstruksiya qilish ishlari boʻyicha buyurtmachi etib — Oʻzbekiston Respublikasi Xalq taʼlimi vazirligi huzuridagi “Xalq taʼlimi sohasida loyiha hujjatlariga texnik topshiriqlarni ishlab chiqish va qurilish obyektlari sifati monitoringini olib borish boʻyicha injiniring kompaniyasi” davlat unitar korxonasi va uning Qoraqalpogʻiston Respublikasi, viloyatlar va Toshkent shahri boʻyicha filiallari; jihozlash (qoʻshimcha jihozlash) ishlari boʻyicha buyurtmachi etib ― Oʻzbekiston Respublikasi Xalq taʼlimi vazirligi belgilansin. Bunda, jismoniy tarbiya va sport obyektlarini hamda umumtaʼlim maktablarining sport zallari boʻyicha texnik topshiriqlarni ishlab chiqish, qurilish obyektlari monitoringini olib borish uchun tegishlicha Oʻzbekiston Respublikasi Jismoniy tarbiya va sport vazirligi hamda Xalq taʼlimi vazirligi masʼul hisoblanadi. 5. Oʻzbekiston Respublikasi Jismoniy tarbiya va sport vazirligi Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari bilan birgalikda mazkur qaror bilan quriladigan, rekonstruksiya qilinadigan va kapital taʼmirlanadigan bolalar va oʻsmirlar sport maktablari va umumtaʼlim maktablarining sport zallarini jihozlash ishlari har yili bolalar va oʻsmirlar sport maktablari va umumtaʼlim maktablarini jihozlash (qoʻshimcha jihozlash) manzilli dasturlarini shakllantirishda inobatga olinishini va belgilangan tartibda tasdiqlanishini taʼminlasinlar. Belgilab qoʻyilsinki, har yili bolalar va oʻsmirlar sport maktablari va umumtaʼlim muassasalarini jihozlash (qoʻshimcha jihozlash) manzilli dasturlarini shakllantirishda har bir taʼlim muassasasining moddiy-texnika jihatidan amalda taʼminlanganligi holati hisobga olinadi. 6. Oʻzbekiston Respublikasi Moliya vazirligi 2020-yilda va kelgusi yillarda Oʻzbekiston Respublikasi Davlat budjeti parametrlarini shakllantirishda mazkur qaror bilan budjetdan ajratilishi nazarda tutilgan tadbirlarni moliyalashtirish uchun zarur mablagʻlar yoʻnaltirilishini taʼminlasin. 7. Oʻzbekiston Respublikasi Jismoniy tarbiya va sport vazirligi: Xalq taʼlimi vazirligi, Iqtisodiyot va sanoat vazirligi bilan birgalikda 2020 ― 2022-yillar uchun Oʻzbekiston Respublikasining Investitsiya dasturlari loyihalarini shakllantirishda mazkur qarorga muvofiq sport obyektlarini belgilangan tartibda kiritilishini taʼminlasin; Qurilish vazirligi bilan birgalikda 2019-yil 1-oktabrga qadar xalqaro tajriba va mamlakatning tabiiy-iqlim sharoitlarini hisobga olib, turli xil sport oʻyinlariga moslashuvchan (transformer), ekologik toza materiallar va energiyaning muqobil manbalaridan foydalanib hamda ilgʻor texnologiyalar va muhandislik yechimlarini qoʻllagan holda bolalar va oʻsmirlar sport maktablari namunaviy loyihalarini qayta koʻrib chiqsin va joriy etsin. 8. Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari, Oʻzbekiston Respublikasi Jismoniy tarbiya va sport vazirligi: mazkur qarorga muvofiq obyektlarni qurish, rekonstruksiya qilish va kapital taʼmirlash ishlari boʻyicha loyiha-smeta hujjatlari belgilangan tartibda ishlab chiqilishini hamda vakolatli ekspertiza organlari tomonidan belgilangan tartibda ekspertizadan oʻtkazilishini taʼminlasinlar. Belgilansinki, Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari rahbarlariga Dastur doirasida oʻz vaqtida, sifatli, zamonaviy talablar hamda mablagʻlar tejamkorligi tamoyillari asosida qurilish-montaj ishlari amalga oshirilishi, sport obyektlaridan samarali foydalanish, ularning yil davomida uzluksiz faoliyat yuritishini taʼminlash, moddiy-texnik bazasini mustahkamlash borasida shaxsiy javobgarlik yuklatiladi. 9. Mazkur qarorning bajarilishini nazorat qilish Oʻzbekiston Respublikasi Bosh vazirining ijtimoiy rivojlantirish masalalari boʻyicha oʻrinbosari A.A. Abduhakimov, jismoniy tarbiya va sport vaziri D.X. Nabiyev va xalq taʼlimi vaziri Sh.X. Shermatov zimmasiga yuklansin. (mln. soʻm) T/r Hududlar nomi Jami shu jumladan: Obyektlar soni Summasi 2020-yil 2021-yil 2022-yil Obyektlar soni Summasi Obyektlar soni Summasi Obyektlar soni Summasi Jami: 178 1 148 700 46 321 600,0 52 379 400,0 80 447 700,0 1. Qoraqalpogʻiston Respublikasi 15 66 100 6 18 000,0 5 20 100,0 4 28 000,0 2. Andijon viloyati 17 99 000 3 29 000,0 6 32 000,0 8 38 000,0 3. Buxoro viloyati 12 85 000 4 17 000,0 3 30 000,0 5 38 000,0 4. Jizzax viloyati 11 48 200 4 15 000,0 2 15 200,0 5 18 000,0 5. Qashqadaryo viloyati 10 104 100 3 31 000,0 5 33 100,0 2 40 000,0 6. Navoiy viloyati 9 52 000 2 12 000,0 3 15 000,0 4 25 000,0 7. Namangan viloyati 16 75 900 6 24 200,0 4 26 000,0 6 25 700,0 8. Samarq�nd viloyati 18 112 600 4 33 100,0 5 37 000,0 9 42 500,0 9. Surxondaryo viloyati 10 97 000 3 23 500,0 5 34 000,0 2 39 500,0 10. Sirdaryo viloyati 9 55 500 1 13 000,0 2 19 500,0 6 23 000,0 11. Toshkent viloyati 17 96 000 2 30 000,0 3 26 000,0 12 40 000,0 12. Fargʻona viloyati 12 98 100 2 31 600,0 4 38 500,0 6 28 000,0 13. Xorazm viloyati 8 72 200 3 19 200,0 2 24 000,0 3 29 000,0 14. Toshkent shahar 14 87 000 3 25 000,0 3 29 000,0 8 33 000,0 T/r Hududlar nomi Ishlar turi Jami soni shu jumladan: 2020-yil shundan: 2021-yil shundan: 2022-yil shundan: 9x18 12x24 9x18 12x24 18x30 9x18 12x24 Jami: Jami 141 46 11 35 58 13 43 2 37 3 34 Yangi qurilish 52 18 6 12 11 11 23 1 22 Rekonstruksiya 89 28 5 23 47 13 32 2 14 2 12 1. QoraqalpogʻistonRespublikasi Jami 12 7 5 2 1 0 1 0 4 1 3 Yangi qurilish 12 7 5 2 1 1 4 1 3 Rekonstruksiya 2. Andijon viloyati Jami 22 10 10 7 0 7 0 5 1 4 Yangi qurilish 3 1 1 1 1 1 1 Rekonstruksiya 19 9 9 6 6 4 1 3 3. Buxoro viloyati Jami 9 2 1 1 7 7 Yangi qurilish 2 2 2 Rekonstruksiya 7 2 1 1 5 5 4. Jizzax viloyati Jami 7 3 1 2 1 1 3 3 Yangi qurilish 5 1 1 1 1 3 3 Rekonstruksiya 2 2 2 5. Qashqadaryo viloyati Jami 2 1 1 1 1 Yangi qurilish Rekonstruksiya 2 1 1 1 1 6. Navoiy viloyati Jami 3 1 1 2 2 Yangi qurilish 2 1 1 1 1 Rekonstruksiya 1 1 1 7. Namangan viloyati Jami 11 10 4 6 1 1 Yangi qurilish Rekonstruksiya 11 10 4 6 1 1 8. Samarqand viloyati Jami 21 10 2 8 5 5 6 6 Yangi qurilish 4 1 1 3 3 Rekonstruksiya 17 9 2 7 5 5 3 3 9. Surxondaryo viloyati Jami 3 1 1 2 2 Yangi qurilish 1 1 1 Rekonstruksiya 2 1 1 1 1 10. Sirdaryo viloyati Jami 6 2 1 1 4 3 1 Yangi qurilish 1 1 1 Rekonstruksiya 5 2 1 1 3 3 11. Toshkent viloyati Jami 10 4 1 3 3 1 2 3 3 Yangi qurilish 5 1 1 1 1 3 3 Rekonstruksiya 5 3 1 2 2 1 1 12. Fargʻona viloyati Jami 23 5 5 12 4 6 2 6 1 5 Yangi qurilish 8 5 5 3 3 Rekonstruksiya 15 12 4 6 2 3 1 2 13. Xorazm viloyati Jami 8 2 2 3 3 3 3 Yangi qurilish 6 2 2 2 2 2 2 Rekonstruksiya 2 1 1 1 1 14. Toshkent shahar Jami 4 2 2 2 2 Yangi qurilish 3 1 1 2 2 Rekonstruksiya 1 1 1